Frank Capra
Frank Capra bio je američki filmski režiser, scenarist i filmski producent italijanskog porijekla. Poslije školovanja odlazi u vojsku, a nakon demobilizacije izdržava se kao akviziter i igrajući profesionalno poker. Karijeru je počeo 1922. kao režiser kratkometražnog filma "Daščara fultaškog ribara". Nakon potpisivanja ugovora s filmskom kompanijom Columbia Pictures, Capra je snimio filmove koji će ga 1930-ih svrstati u grupu vodećih američkih i svjetskih režisera. To su bili filmovi: Platinasta ljepotica, Dama za jedan dan, te vjerovatno njegov najbolji film Gospodin Smith ide u Washington. Izvanredna komedija Dogodilo se jedne noći postigla je velik uspjeh u svijetu. Svim svojim junacima Capra je usadio i dio svoje ličnosti: jednostavnost i naivnost vjere u ljudsko poštenje, te smisao za humor i bezgraničnu upornost. Danas mu mnogi kritičari predbacuju naivnost, ali mu niko ne poriče iskrenost, talent i uvjerljivost. Nagrađen je s 4 Oscara, a 1982. dobio je priznanje za životno djelo Američkog filmskog instituta.